\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**vedlegg c – tidsplan og frister**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Innhold**

1. Definisjoner 3

2. Dokumenter 3

3. Tolkningsregler 3

4. Milepæler 3

4.1 Generelt 3

4.2 Milepæler med frister 3

# Definisjoner

Ord og uttrykk definert i avtalevilkårenes punkt [2] skal gjelde tilsvarende i dette Vedlegg C med mindre annet er eksplisitt angitt.

# Dokumenter

Vedlegg C består av følgende dokumenter:

* Disse vilkårene i Vedlegg C
* Bilag 1: Prosjektplan vedlagt Støttemottakers søknad om prekvalifisering [prekvalifiseringskriterium 1H]

# Tolkningsregler

Bilag 1 utfyller vilkårene i Vedlegg C. Ved motstrid mellom bestemmelser i dokumentene skal vilkårene i Vedlegg C gis prioritet foran Bilag 1.

# Milepæler

## Generelt

Tidsfristen for de fleste av milepælene er fastsatt i forhold til to tidspunkter i konsesjonsprosessen:

1. Departementets vedtak om fastsettelse av prosjektspesifikt utredningsprogram; og
2. Departementets vedtak om Konsesjon etter (Havenergilova) og konsesjon etter Energiloven.

Avtalen oppstiller ingen tidsfrister for Departementets vedtak, men fristene for Støttemottakers etterfølgende milepæler er fastsatt som et antall Måneder etter Departementets vedtak. I tabellen nedenfor er Departementets vedtak inntatt med betegnelsen "V-01" og "V-02" for oversiktens skyld.

Milepæler som gjelder for Støttemottaker er angitt med "M" og løpende nummerering. Vilkår for oppnåelse av milepæler som fremgår av Avtalens bestemmelser er ikke gjentatt. Henvisning til bestemmelser i Avtalen skal forstås som at de der beskrevne vilkårene må være oppfylt for at milepælen skal anses oppnådd.

Dagmulktbelagte milepæler er angitt med "\*" (asterisk).

## Milepæler med frister

| **Milepæl** | **Beskrivelse** | **Frist** |
| --- | --- | --- |
| M-01 | Innsending av melding med forslag til prosjektspesifikt utredningsprogram for konsekvensutredning i henhold til Avtalen punkt [12.1] | 42 Dager etter avtaleinngåelse |
| V-01 | Departementets vedtak om fastsettelse av prosjektspesifikt utredningsprogram | N/A |
| M-02\* | Innsending av søknad om konsesjoner for Produksjonsanlegg og Nettanlegg etter både Havenergilova og Energiloven, vedlagt resultatet av den prosjektspesifikke konsekvensutredningen, i henhold til Avtalen punkt [13.1] | 24 Måneder etter V-01 |
| V-02 | Vedtak om Konsesjon for Produksjonsanlegg og Nettanlegg etter Havenergilova og konsesjon for nettanlegg etter Energiloven | N/A |
| M-03 | Innsending av detaljplaner i henhold til Avtalen punkt [13.2] | 24 Måneder etter V-02 |
| V-03 | Vedtak om godkjenning av detaljplaner | N/A |
| M-04\* | Investeringsbeslutning i henhold til Avtalen punkt [14] | 36 Måneder etter V-02 |
| M-05\* | Ferdigstillelse i henhold til Avtalen punkt [18.1] | [●][[1]](#footnote-1) Måneder etter V-02 |

\*\*\*

1. Baseres på angitt tid fra vedtak om konsesjon i henhold til Støttemottakers Prosjektplan inntatt som Bilag 1, sendt inn av støttemottaker ved søknad om prekvalifisering. Dersom det eksempelvis er angitt 48 måneder fra vedtak om konsesjon til ferdigstillelse i Støttemottakers Prosjektplan, så vil den angitte varigheten på 48 måneder også benyttes her for M-05. [↑](#footnote-ref-1)